VS-regering se laksheid beteken geen verligting vir boere | Netwerk24
GRAFIKA: Só word kos duurder in inperking
As jy oortuig is daarvan dat veral kos tydens die Covid-19-inperking duurder geword het, is jy nie verkeerd nie.
VS-regering se laksheid beteken geen verligting vir boere
Deur Alet Van Der Walt 29 Junie 2020 20:01
Vrystaatse boere sal nie droogtehulp as deel van die nasionale ramptoestand ontvang nie omdat die Vrystaatse regering versuim het om ’n sakeplan as deel van sy aansoek in te dien.
Dévar Smit, VF Plus-lid van die provinsiale wetgewer, sê provinsiale regerings het tot 5 Junie gehad om ’n sakeplan in te dien nadat die nasionale ramptoestand op 4 Maart afgekondig is.
Smit sê die nasionale departement van landbou het bevestig dat die Vrystaatse provinsiale regering nie betyds ’n sakeplan ingedien het nie.
Hy sê die sakeplanne word gebruik om die behoefte in elke provinsie te bepaal en die beskikbare R139 miljoen wat bewillig is, is gevolglik onder die provinsies verdeel wat wel betyds aansoeke ingedien het.
Smit sê dit is betreurenswaardig dat die Vrystaatse regering nie aansoek gedoen het nie omdat die Vrystaat as die voedselmandjie van Suid-Afrika beskou word.
“Boere in die Bultfontein-distrik word al jare deur meerjarige droogtes geteister en dit is onaanvaarbaar dat hierdie boere weens die provinsiale regering se onverantwoordelike optrede nie enige verligting sal ontvang nie.”
Die provinsiale regering se nalatige optrede en houding teenoor kommersiële boere kan nie langer geduld word nie.
Smit sê die party sal ’n skriftelike vraag hieroor indien en eis dat die provinsiale regering aan die kommersiële landbou in die Vrystaat verantwoording doen.
Meer oor: Dévar Smit | Nasionale Ramptoestand | Verligting | Boere
Droogte beteken rekordoes is van die baan